gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7862, del 31-08-2016 (2016/6266)

Notificació de la sentència dictada en el procediment de modificació de mesures contenciós número 1293/2015.
------------------------------------------------------------------------------------------------------------

### Dades del document

Número de DOGV
:   7862

Data del DOGV
:   31-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6266


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de modificació de mesures contenciós número 1293/2015. [2016/6266]  
Demandant: Francisco Javier Domingo Romero.  
Procuradora: Rocío Calatayud Barona.  
Demandat: Franziska Domingo Kamber.  
  
Antonio Salvador Rodríguez-Moldes Peiró, secretari del Jutjat de Primera Instància número 9 de València, mitjançant aquest edicte faig saber que en les actuacions de família, modificació de mesures supòsit contenciós, seguides amb el número 1293/2015, a instàncies de Francisco Javier Domingo Romero contra Franziska Domingo Kamber, en situació de rebel·lia, en què, en data 29 d'abril de 2016, s'ha dictat sentència la part dispositiva de la qual diu així:  
  
«Dispositiva  
Estime la demanda interposada per la procuradora dels tribunals Rocío Calatayud Barona, en nom i representació de Francisco Javier Domingo Romero, contra Franziska Kamber, sobre la modificació de mesures definitives adoptades en la Sentència número 853/2014, dictada per aquest jutjat, en data 23 de desembre de 2014, en el procediment de divorci de mutu acord número 1376/2014, que va aprovar el conveni regulador subscrit per les parts, de 24 de novembre de 2014, i, en conseqüència, extingir la pensió compensatòria establida a favor de la senyora Kamber i a càrrec del senyor Domingo Romero.  
Es mantenen la resta de mesures establides en la sentència que al seu dia es van dictar, la qual conserva tota la seua vigència excepte aquelles qüestions expressament modificades amb aquesta resolució.  
No pertoca fer un exprés pronunciament en matèria de costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies davant d'aquest jutjat, que haurà de substanciar i resoldre l'Audiència Provincial de València, d??acord amb el que disposen els articles 455 i següents de la Llei d??Enjudiciament Civil.»  
  
  
I perquè valga de notificació de forma deguda a Franziska Domingo Kamber, en rebel·lia, expedisc i firme aquest edicte.  
  
València, 27 de juliol de 2016.- El secretari judicial: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 7765, del 21-04-2016 (2016/2658)

Extracte de la correcció d'errades de la Resolució de 22 de desembre de 2015, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'eficiència energètica en la indústria i els edificis del sector terciari per a l'exercici 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7765

Data del DOGV
:   21-04-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/2658


Data del document
:   12-02-2016

Organisme emissor
:   Institut Valencià de Competitivitat Empresarial

Tipus de document
:   Extracte

Descriptors 

:   * ajuda pública

Extracte de la correcció d'errades de la Resolució de 22 de desembre de 2015, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'eficiència energètica en la indústria i els edificis del sector terciari per a l'exercici 2016. [2016/2658]  
BDNS (identif.): 303727.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la correcció d'errades el text complet de la qual pot consultar-se en la Base de Dades Nacionals de Subvencions http://www.pap.minhap.gob.es/bdnstrans/index i en la pàgina web de l'IVACE http://www.ivace.es:  
   
Únic. Objecte de la correcció d'errades  
Advertides errades en la Resolució de 22 de desembre de 2015, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'eficiència energètica en la indústria i els edificis del sector terciari per a l'exercici 2016, publicada en el Diari Oficial de la Comunitat Valenciana número 7688, de 30 de desembre de 2015 (BDNS identif.: 303499), en concret en el factor d'eficiència energètica estacional en mode refrigeració (ESEER) previst en el nové paràgraf de l'apartat b, del punt 2, Programa d'Estalvi i Eficiència Energètica en l'Edificació, de l'annex de la resolució, així com l'error advertit en l'últim paràgraf de l'annex de la resolució sobre els procediments establits en les normes UNE, es procedix a la seua correcció.  
   
         València, 12 de febrer de 2016.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 7783, del 16-05-2016 (2016/3429)

Procés de consulta i informació pública de l'estudi de detall en l'illa número 16 del sector PRR-3 Orriols, situada en la confluència del carrer Santa Genoveva Torres i l'avinguda Germans Machado.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7783

Data del DOGV
:   16-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3429


Data del document
:   04-05-2016

Organisme emissor
:   Ajuntament de València

Tipus de document
:   Ordre

Descriptors 

:   * València
    * administració local
    * pla d'urbanisme

Procés de consulta i informació pública de l'estudi de detall en l'illa número 16 del sector PRR-3 Orriols, situada en la confluència del carrer Santa Genoveva Torres i l'avinguda Germans Machado. [2016/3429]  
La Junta de Govern Local de l'Ajuntament de València, en sessió celebrada el 29 d'abril de 2016, va adoptar l'acord que en la seua part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades de l'estudi de detall en l'illa número 16 del sector PRR-3 Orriols, situada en la confluència del carrer Santa Genoveva Torres i l'avinguda Germans Machado, i sotmetre'l a informació pública durant un termini de 20 dies, per mitjà dels corresponents anuncis en el Diari Oficial de la Comunitat Valenciana i en un diari no oficial d'àmplia difusió de la localitat.  
Segon. Notificar aquest acord a l'Associació de Veïns d'Orriols-Rascanya i als interessats en l'expedient, així com comunicar-lo als serveis municipals les competències dels quals puguen resultar afectades.  
Tercer. Procedir a la inserció en la pàgina web municipal (www.valencia.es) de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, sítia en la planta baixa de l'edifici municipal de l'antiga Fàbrica de Tabacs, en el carrer Amadeu de Savoia, número 11.»  
I de conformitat amb el que estableix l'article 57 en relació amb el 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 20 dies hàbils, a comptar de l'endemà de la publicació d'aquest acord en el Diari Oficial de la Comunitat Valenciana (DOCV).  
  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme, www.valencia.es/urbanisme, en compliment de l'article 53.2 de la LOTUP.  
  
València, 4 de maig de 2016.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 7771, del 29-04-2016 (2016/2698)

Concurs per a l'alienació de diversos immobles al barri del Cabanyal-Canyamelar.
--------------------------------------------------------------------------------

### Dades del document

Número de DOGV
:   7771

Data del DOGV
:   29-04-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2698


Data del document
:   20-04-2016

Organisme emissor
:   Pla Cabanyal - Canyamelar SA

Tipus de document
:   Concurs

Descriptors 

:   * contracte administratiu

Concurs per a l'alienació de diversos immobles al barri del Cabanyal-Canyamelar. [2016/2698]  
La societat pública Plan Cabanyal-Canyamelar, SA, ha convocat un concurs per a l'alienació de diversos immobles al barri del Cabanyal-Canyamelar de València. El plec del concurs, en el seu web, www.plancabanyal.es, i en les seues oficines, carrer de la Reina, 105, 46225 València.  
  
València, 20 d'abril de 2016.- El gerent: Vicente Gallart Torán.
Diari Oficial de la Generalitat Valenciana


Sumari del DOGV 7892, del 09-10-2016 (2016/7867)

DECRET 15/2016, de 8 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2016, a Sara Marín Fernández.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7867


Data del document
:   08-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 15/2016, de 8 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2016, a Sara Marín Fernández. [2016/7867]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala, en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, per mitjà de la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
L'esportista Sara Marín Fernández ha obtingut, per novena vegada consecutiva, el títol de Campiona d'Espanya en Gimnàstica Rítmica per a discapacitats psíquics, en modalitat individual i de conjunts. Enguany ha participat en la competició internacional per a persones amb síndrome de Down, «Trisome Games», celebrat a Florència, amb l'obtenció de cinc medalles d'or en els aparells en què ha competit.   
  
Per això, com a reconeixement als seus èxits esportius, que són el resultat d'una trajectòria de disciplina, sacrifici i afany de superació, i a proposta de la comissió de valoració per a la concessió de la Medalla i Placa de la Generalitat al Mèrit Esportiu, reunida el passat 26 de setembre de 2016,  
  
  
DECRETE  
  
Concedir la Medalla de la Generalitat al Mèrit Esportiu a Sara Marín Fernández.  
  
València, 8 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7836, del 25-07-2016 (2016/5384)

Notificació de la sentència dictada en el procediment de mesures en relació amb els fills número 100/2016.
----------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5384


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de mesures en relació amb els fills número 100/2016. [2016/5384]  
Mesures en relació amb els fills número 000100/2016.  
Demandant: Stella Evbakhara.  
Procurador: Juan Manuel del Pino Martínez.  
Demandat: Joseph Osaigbovo.  
  
Antonio Salvador Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de mesures en relació amb els fills, seguides amb el número 000100/2016, a instàncies d'Stella Evbakhara contra Joseph Osaigbovo, en situació de rebel·lia, en què, en data 6 de juliol de 2016, s'ha dictat la sentència la part dispositiva de la qual diu així:  
  
«Estime la demanda presentada per Stella Evbakhara contra Joseph Osaigbovo, i declare els següents efectes respecte del fill menor d'ambdós, D.:  
1. La pàtria potestat serà compartida i se n'atribueix l'exercici exclusiu a la mare.  
2. S'atribueix a la demandant la guarda i custòdia del menor.  
3. Com a aliments a favor del fill, el demandat haurà d'ingressar, en el compte que determine la demandant, la quantitat de cent cinquanta euros mensuals, quantitat que es modificarà anualment de conformitat amb l'índex de preus al consum que publique l'organisme estatal competent. Les despeses extraordinàries seran sufragades a mitges.  
  
4. No pertoca fixar un règim de visites.  
Notifiqueu aquesta resolució a les parts.  
No pertoca fer pronunciament exprés sobre la imposició de costes.  
  
Aquesta és la meua sentència, contra la qual es pot interposar un recurs d'apel·lació en el termini de 20 dies comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat al Banco Santander número 4447 0000 00 0100 16, que pronuncie, mane i firme.»  
  
I perquè valga de notificació de forma deguda a Joseph Osaigbovo, en rebel·lia, expedisc i firme aquest edicte.  
  
València, 6 de juliol de 2016.- El lletrat de l'Administració de Justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 7932, del 07-12-2016 (2016/9766)

RESOLUCIÓ de 18 d'octubre de 2016, de la Presidència de la Generalitat, per la qual s'autoritza una transferència de crèdit del capítol 2 del programa pressupostari 462.20, Promoció institucional, al programa pressupostari 462.10, Relacions informatives.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7932

Data del DOGV
:   07-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9766


Data del document
:   18-10-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 d'octubre de 2016, de la Presidència de la Generalitat, per la qual s'autoritza una transferència de crèdit del capítol 2 del programa pressupostari 462.20, Promoció institucional, al programa pressupostari 462.10, Relacions informatives.  
 [2016/9766]  
La insuficient dotació de crèdit en el capítol 2 del programa 462.10, Relacions informatives, per a fer front a determinades despeses de funcionament de l'exercici, fa necessari la transferència de crèdit per import de 100.000,00 euros, amb càrrec a disponibilitats de crèdit no afecte a compromisos pendents de pagament en el capítol 2 del programa 462.20, Promoció institucional.  
Vista la sol·licitud d'aquesta modificació per part del secretari autonòmic de Comunicació de 4 d'octubre de 2016.  
Considerant la Resolució de 12 de febrer de 2016, del president de la Generalitat, per la qual delega determinades atribucions en distints òrgans de la Presidència.  
En virtut de tot el que antecedeix i sent necessària la transferència de crèdit plantejada, de conformitat amb el que s'estableix en l'article 21.1.a de la Llei 11/2015, de pressupostos de la Generalitat per a l'exercici 2016, s'adopta la resolució següent:  
  
Primer  
S'autoritza la minoració de crèdit en l'aplicació pressupostària 75.12.51.824.34.4, per un import de 100.000,00 euros.  
  
Segon  
S'autoritza l'increment de crèdit en l'aplicació pressupostària 02.61.61.530.55.5, per un import de 100.000,00 euros.  
  
València, 18 d'octubre de 2016.- El president de la Generalitat, p. d. (R 12.02.2016; DOCV 7722, 17.02.2016), el sotssecretari: Emili Josep Sampio Morales.
Diari Oficial de la Generalitat Valenciana


Sumari del DOGV 7820, del 04-07-2016 (2016/4640)

Notificació de la sentència dictada en el rotlle d'apel·lació número 409/2016.
------------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4640


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 409/2016. [2016/4640]  
La Secció Sisena de l'Audiència Provincial de València ha dictat, en el rotlle d'apel·lació número 409/2016, la sentència que té l'encapçalament i la part dispositiva que són com segueix:  
  
«Rotlle d'apel·lació número 2016-0409  
Interlocutòria número 236  
President: Vicente Ortega Llorca.  
Magistrats: María Mestre Ramos i José Francisco Lara Romero.  
València, 15 de juny de 2016  
La Secció Sisena de l'Audiència Provincial de València, integrada pels magistrats indicats al marge, sent-ne ponent María Mestre Ramos, ha vist aquest recurs d'apel·lació interposat contra la interlocutòria de data 12 de febrer de 2016, dictada en les actuacions de procés d'execució hipotecària 181/2014, tramitades pel Jutjat de Primera Instància número 4 de Moncada.  
Han sigut part en el recurs, com a apel·lant executant, l'entitat mercantil Banco de Sabadell, SA, representada per la procuradora dels tribunals Carmen Rueda Armengot i assistida del la lletrada Ana Colorado Arroyo; com a apel·lats executats, Andreas Forés Prieto i Jorge Forés Momblanch, els quals no han comparegut en aquesta alçada.  
Decideix:  
1. Desestimar el recurs d'apel·lació interposat per l'entitat mercantil Banco de Sabadell, SA.  
2. Confirmar la interlocutòria de data de 12 de febrer de 2016.  
3. Pertoca fer expressa condemna a costes processals a la part apel·lant.  
4. Amb pèrdua del dipòsit.  
Aquesta resolució és ferma.  
Aquesta és la nostra resolució, que ordenem, manem i firmem.»  
  
  
Aquesta sentència es publica en el Diari Oficial de la Comunitat Valenciana, a fi de notificar-la a la part incompareguda, Jorge Forés Momblanch i Andreas Forés Prieto.  
  
València, 17 de juny de 2016.- La secretària judicial: Eugenia Rosa Martín Landete.
Diari Oficial de la Generalitat Valenciana


Sumari del DOGV 7796, del 02-06-2016 (2016/3489)

Formalització del contracte número 2016 006 - SE 005. Manteniment, millora i ampliació dels serveis d'administració electrònica de la Universitat de València.
--------------------------------------------------------------------------------------------------------------------------------------------------------------

### Dades del document

Número de DOGV
:   7796

Data del DOGV
:   02-06-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/3489


Data del document
:   12-05-2016

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte número 2016 006 - SE 005. Manteniment, millora i ampliació dels serveis d'administració electrònica de la Universitat de València. [2016/3489]  
1. Entitat adjudicadora  
a) Organisme: Universitat de València.  
b) Dependència que tramita l'expedient: Servei de Contractació Administrativa. Unitat de Gestió de Contractació de Serveis.  
c) Número d'expedient: 2016 0006 - SE 005.  
d) Adreça d'internet del perfil de contractant:   
http://www.uv.es/contratacion.  
  
2. Objecte del contracte  
a) Tipus de contracte: serveis.  
b) Descripció d'objecte: manteniment, millora i ampliació dels serveis d'administració electrònica de la Universitat de València.  
c) CPV: 72514300-4.  
d) Mitjà de publicació de l'anunci de licitació: Diari Oficial de la Comunitat Valenciana.  
e) Data de publicació de l'anunci de licitació: núm. 7713, de 5 de febrer de 2016.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció de diversos criteris.  
  
4. Valor estimat del contracte  
205.289,26 ?, IVA exclòs.  
  
5. Pressupost base de licitació  
a) Pressupost base de licitació, IVA inclòs: 216.000,00 ?.  
b) Pressupost base de licitació, IVA exclòs: 178.512,40 ?.  
c) Import de l'IVA: 37.487,60 ?.  
d) Pressupost autoritzat: 216.000,00 - (IVA inclòs).  
  
6. Formalització del contracte  
a) Data d'adjudicació: 13 de abril de 2016.  
b) Data de formalització del contracte: 2 de maig de 2016.  
c) Contractista: Capgemini España, SL.  
d) Import d'adjudicació: 181.500 ?, dels quals 150.000 - corresponen a la base imposable i 31.500 - al 21 % d'IVA.  
e) Avantatges de l'oferta adjudicatària: ser l'empresa licitadora l'oferta econòmica de la qual resulta més avantatjosa com a resultat de l'aplicació dels criteris d'adjudicació establits en el plec de clàusules administratives particulars.  
  
València, 12 de maig de 2016.- El vicerector d'Economia i Infraestructures: Juan Luis Gandía Cabedo.